**Hinnapäring alleepuude hoolduslõikusele.**

**Lugupeetud pakkuja!**

Kutsume Teid esitama pakkumust Tapa ja Tamsalu linnas tänavaäärsete alleepuude hoolduslõikuse (pügamine, nudilõikus, võra tõstmine ja hooldus, vajadusel vigastatud/perspektiivitute puude raie) teostamiseks.

*Teenuse kirjeldus*:

Puude loetelu tänavate kaupa ja hoolduslõikuse kirjeldusega esitatud allpool olevas loendis.

Kui arboristi hinnangul on puu vigastatud või kahjustatud ning ei ole elujõuline või on muutunud/muutumas ohtlikuks, tuleb puu langetamine kooskõlastada Tellijaga.

Pakkuja kohustuste hulka kuulub ka raiejääkide likvideerimine ning objektide puhastamine.

*Nõuded pakkujale:*

- Puude hoolduslõikust tohib teostada kutsetunnistusega arborist. Esitada koopia pädevust tõendavast dokumendist.

- Pakkujal peab olema sarnaste tööde kogemus. Pakkuja esitab osutatud teenuste nimekirja koos tellija andmete, kontaktide ja objektide aadressidega.

*Pakkumus peab sisaldama:*

- Tööde kogumaksumus ilma käibemaksuta ja käibemaksuga. Kui juriidiline isik ei ole käibemaksukohuslane, märkida pakkumuses. Maksumuse arvutamisel peab pakkuja tuginedes oma ametialasele professionaalsusele võtma arvesse kõik kulud, mis on vajalikud töö korrektseks teostamiseks.

- Ühikuhind (ühe puu hoolduslõikuse maksumus).

Eraisikust pakkuja peab pakkumuse hinna sisse arvestama ka kõik lisanduvad tööandja maksud (sotsiaalmaks, tööandja töötuskindlustusmakse).

*Lepingu tingimused:*

Lepingu täitmise eeldatav tähtaeg on 26. märts 2021.

Tellija tasub tegelikult teostatud tööde eest 14 päeva jooksul arve esitamisest arvates.

Pakkumus esitada digitaalselt allkirjastatuna e-posti aadressil vallahooldus@tapa.ee hiljemalt **09.11.2020.**

Vajadusel peetakse pakkujatega läbirääkimisi.

Kui pakkumuste maksumused ületavad eeldatavat maksumust, võib tellija lükata pakkumused tagasi või vähendada tellitava töö mahtu.

Täiendav info: Tapa Vallahooldus juhataja Lembit Saart, e-post vallahooldus@tapa.ee,

tel 5203992

Hanke objektiks olevate puude loend tänavate lõikes

|  |  |  |  |
| --- | --- | --- | --- |
|  | Tänav | Puu liik ja kogus | Töö kirjeldus |
| 1 | Tapa linn, Pikk tn | Pärn 53 tkVaher, pärn, kask ja tamm 2 tk  | Hoolduslõikus, pügamine, võra tõstmine ristmikel, vajadusel kergtee ääres(suured puud) võrahooldus |
| 2 | Tapa linn, 1.Mai pst | Vaher 18Saar 6Pärn 6 | Võrahooldus, nudilõikus |
| 3 | Tapa linn, Valgejõe tn | Vaher 10 tkSaar 7 tkPärn 3 tkJalakas 4 tk | Nudilõikus, perspektiivitud puud võib maha raiuda |
| 4 | Tapa linn, Lembitu pst | Poopuu 25 tkTamm 8 tk Jalakas 3, pihlakas 2, vaher 3, saar 5, Kanada vaher 3, kastan 1 | Võrahooldus, vajadusel võra tõstmineVõrahooldusVanemad puud. Hoolduslõikus. Perspektiivitud võib maha võtta |
| 5 | Tapa linn, Ambla mnt | Pärn 26 tk | Nudilõikus |
| 6 | Tapa linn, Vilmsi park | Pärn 14 tk | Hoolduslõikus, pügamine |
| 7 | Tapa linn, Jaama park | Vaher 24 tk | Hoolduslõikus, pügamine |
| 8 | Tapa linn, KeskväljakVallamaja kõrval | Pärn 17 tkPärn 3 tk Kanada vaher 1 tk | Hoolduslõikus, pügamineHoolduslõikus, pügamine hoolduslõikus  |
| 9 | Tamsalu linn, Kesk tn | Pärn 24 , kastan 3 tk | Nudilõikus |
| 10 | Tamsalu linn, Tehnika tn (Grossi pood) | Pärn 2 tk | Nudilõikus |
| 11 | Tamsalu linn,Kalmistu | KuusehekkL=70 m H= 4 m | Lõikus |